laion/Wikipedia-Exotic huggingface dataset:
ჰოჰო

ჰოჰო (ინგლ. Hhohho) — ადმინისტრაციული რეგიონი ესვატინის ჩრდილო-დასავლეთში. ტერიტორია — 3569 კმ², მოსახლეობა — 282 734 ადამიანი (2007 წელი). ადმინისტრაციული ცენტრი — ქალაქი მბაბანე (ქვეყნის დედაქალაქი). აღმოსავლეთიდან ესაზღვრება ლუბომბოს რეგიონს, სამხრეთიდან მანზინის რეგიონს, ასევე სამხრეთ აფრიკის რესპუბლიკას ჩრდილოეთში და დასავლეთში. ჰოჰოს რეგიონი დაყოფილია 14 რაიონად (tinkhundla): ჰუკვინი (Hhukwini) ლობამბა (Lobamba) მადლანგემპისი (Madlangempisi) მაპჰალალენი (Maphalaleni) მაიივანე (Mayiwane) აღმოსავლეთი მბაბანე (Mbabane Est) დასავლეთი მბაბანე (Mbabane West) მჰლანგატანე (Mhlangatane) მოტჯანე (Motjane) მდზინგენი (Ndzingeni) ნკჰაბა (Nkhaba) ნტფონჯენი (Ntfonjeni) პიგს-პიკი (Piggs Peak) ტიმპისინი (Timpisini) ↑ 2007 წლის მოსახლეობის აღწერა-Geohive. დაარქივებულია ორიგინალიდან — 2013-12-14. ციტირების თარიღი: 2016-05-25. ↑ 2007 წლის მოსახლეობის აღწერა-Statoids ↑ 2007 წლის მოსახლეობის აღწერა-Citypopulation
ნეზიჰე მუჰიდინი

ნეზიჰე მუჰიდინ თეფედელენგილი (თურქ. Nezihe Muhiddin Tepedelengil; დ. 1889, სტამბოლი — გ. 10 თებერვალი 1958, სტამბოლი, თურქეთი) — ოსმალეთ-თურქი მოაზროვნე, აქტივისტი, ჟურნალისტი, ქალთა უფლებების დამცველი და პოლიტიკოსი ქალი. XX საუკუნეში, იმპერიის დროს ცდილობდა მოახდინა ქალების ინტეგრირება საზოგადოებრივ ცხოვრებაში, ხოლო რესპუბლიკის გამოცხადების შემდეგ, იბრძოდა ქალების პოლიტიკური უფლებების დასაცავად და მათი როლის გაზრდას საზოგადოებრივ ცხოვრებაში. ამით ის იყო ქალთა პირველი უფლებების დამცველი ქალი. აგრეთვე თურქეთში პირველი პოლიტიკური პარტიის ფუძემდებელია. 20 რომანის, 300 მოთხრობის, პიესების, სცენარების ავტორია. დაიბადა 1989 წელს სტამბოლის უსკუდარის რაიონში, ქალბატონი ზეჰრას და პროკურორის, ასევე სისხლის სამართლის მოსამართლის მუჰიდინ ბეის ქალიშვილი. სპეციალური განათლება მიიღო სახლში. ისწავლა სპარსული, არაბული, გერმანული და ფრანგული ენები. ახალგაზრდობიდან დაინტერესებული იყო პოლიტიკური და სოციალური საკითხებით, დიდ ყურადღებას აქცევდა ქალების მდგომარეობაზე ქვეყანაში. თავის ბიძის ქალიშვილთნ, ქალბატონ ნაქიესთან და დედესთან ერთად მსჯელობდნენ ქალების სოციალურ პრობლემებზე. 1909 წელს, "Maarif Nezareti"-ს გამოცდა მოიგო და მოეწყო გოგოებისთვის სკოლაში მასწავლებლად. სკოლასთან ერთად, განაგრძო შეუწყვეტლად ქალთა უფლებების დაცვის საქმე. მუშაობის დაწყებასთან ერთად, გამოვიდა მისი სტატიები გაზეთებში, ფსიქოლოგიის, სოციოლოგიის და პედაგოკიგის თემებზე. Yaprak Zihnioğlu: Bir Osmanlı Türk kadın hakları savunucusu: Nezihe Muhiddin". 1999 Belma Ötüş-Baskett, Ayşegül Baykan: Nezihe Muhittin ve Türk Kadını 1931. İletişim Yayıncılık, Istanbul 1999 Yaprak Zihnioğlu: Kadınsız İnkılap/ Nezihe Muhiddin, Kadınlar Halk Fırkası, Kadın Birliği. Metis Yayınları, Istanbul 2003 Late Ottoman and Early Turkish women activists. Yeni Şafak Newspaper Article in Turkish. Ottoman Women's Movement, Turkish article in Radikal Newspaper Muhiddin, life and books. Radikal Newspaper Article in Turkish. Bir milletin nisvânı, derece-i terâkkisinin mizânıdır. SesOnline Article by Ayse Hur in Turkish ↑ https://pantheon.world/profile/person/Nezihe_Muhiddin ↑ Ayşe Durukan, Nezihe Muhiddin Külliyatının İlk Cildi Çıktı, Bia Haber Merkezi, 20 Mayıs 2006. დაარქივებულია ორიგინალიდან — 2020-09-25. ციტირების თარიღი: 2016-05-25. ↑ Bahar Çuhadar, Geç de Olsa Tanıştık, Radikal Gazetesi, 15.09.2006 ↑ Ayşe Kardaş, Kadın haklarına adanmış bir ömür: Nezihe Muhiddin, Laciverd dergisi Sayı: 09, Tarih:Ocak 2015 ↑ Yıldıray Oğur, Tatava yapınca üzerine basılıp geçilmiş bir kadının hikâyesi…, Türkiye gazetesi 30.03.2011. დაარქივებულია ორიგინალიდან — 02.04.2015. ციტირების თარიღი: 25.05.2016.
ლუბომბო

ლუბომბო (ინგლ. Lubombo) — ადმინისტრაციული რეგიონი ესვატინის აღმოსავლეთში. ტერიტორია — 5945 კმ², მოსახლეობა — 207 731 ადამიანი (2007 წელი). ადმინისტრაციული ცენტრი — ქალაქი სიტეკი. ესაზღვრება ქვეყნის დანარჩენ სამ რეგიონს — ჩრდილოეთიდან ჰოჰოს, დასავლეთიდან მანზინის, სამხრეთიდან შისელვენის, ასევე მოზამბიკს და სამხრეთ აფრიკის რესპუბლიკას აღმოსავლეთით. ლანდშაფტი მთიანია, ტერიტორიის დიდი ნაწილი უკავია ლებომბოს მთებს. ლუბომბოს რეგიონი დაყოფილია 11 რაიონად (tinkhundla): დვოკოდვუენი (Dvokodvweni) ჰლანე (Hlane) ლომაჰაშა (Lomahasha) ლუბული (Lubuli) ლუგონგოლვენი (Lugongolweni) ჩრდილოეთ მატსანჯენი (Matsanjeni Nord) მჰლუმე (Mhlume) მპჰოლონჯენი (Mpholonjeni) ნკილონგო (Nkilongo) სიპჰოფანენი (Siphofaneni) სიტჰობელა (Sithobela) ↑ 2007 წლის მოსახლეობის აღწერა-Geohive. დაარქივებულია ორიგინალიდან — 2013-12-14. ციტირების თარიღი: 2016-05-25. ↑ 2007 წლის მოსახლეობის აღწერა-Statoids ↑ 2007 წლის მოსახლეობის აღწერა-Citypopulation
მანზინის რეგიონი

მანზინის რეგიონი (ინგლ. Manzini) — ადმინისტრაციული რეგიონი ესვატინის დასავლეთში. ტერიტორია — 4070 კმ², მოსახლეობა — 319 530 ადამიანი (2007 წელი). ადმინისტრაციული ცენტრი — ქალაქი მანზინი. ჩრდილოეთიდან ესაზღვრება ჰოჰოს რეგიონს, აღმოსავლეთიდან ლუბომბოს რეგიონს და სამხრეთიდან შისელვენის რეგიონს, ასევე სამხრეთ აფრიკის რესპუბლიკას დასავლეთით. მანზინის რეგიონი დაყოფილია 16 რაიონად (tinkhundla): ეკუხანიენი (Ekukhanyeni) მჰლამბანიატსი (Mhlambanyatsi) კვალუსენი (Kwaluseni) ლამგაბჰი (Lamgabhi) ლობამბა-ლომდზალა (Lobamba Lomdzala) ლუდზელუდზე (Ludzeludze) მაფუტსენი (Mafutseni) მაჰლანგატჯა (Mahlangatja) მანგკონგკო (Mangcongco) ჩრდილოეთ მანზინი (Manzini Nord) ინინგიზიმუ-მანზინი (iNingizimu Manzini) მხივენი (Mkhiweni) მტფონგვანენი (Mtfongwaneni) ნგვემპისი (Ngwempisi) ნჰლამბენი (Nhlambeni) ნტონდოზი (Ntondozi) ↑ 2007 წლის მოსახლეობის აღწერა-Geohive. დაარქივებულია ორიგინალიდან — 2013-12-14. ციტირების თარიღი: 2016-05-25. ↑ 2007 წლის მოსახლეობის აღწერა-Statoids ↑ 2007 წლის მოსახლეობის აღწერა-Citypopulation
შისელვენი

შისელვენი (ინგლ. Shiselweni) — ადმინისტრაციული რეგიონი ესვატინის სამხრეთ-დასავლეთში. ტერიტორია — 3779 კმ², მოსახლეობა — 208 454 ადამიანი (2007 წელი). ადმინისტრაციული ცენტრი — ქალაქი ნჰლანგანო. ჩრდილო-აღმოსავლეთიდან ესაზღვრება ლუბომბოს რეგიონს და ჩრდილო-დასავლეთიდან მანზინის რეგიონს, ასევე სამხრეთ აფრიკის რესპუბლიკას სამხრეთიდან. შისელვენის რეგიონი დაყოფილია 14 რაიონად (tinkhundla): გეგე (Gege) ჰოსეა (Hosea) კუბუტა (Kubuta) მასეიისინი (Maseyisini) სამხრეთ მატსანჯენი (Matsanjeni Sud) მტსამბამა (Mtsambama) ნგუდზენი (Ngudzeni) ნკვენე (Nkwene) სანდლენი (Sandleni) შისელვენი I (Shiselweni I) შისელვენი II (Shiselweni II) სიგვე (Sigwe) ლავუმისა (Lavumisa) ზომბოდზე (Zombodze) ↑ 2007 წლის მოსახლეობის აღწერა-Geohive. დაარქივებულია ორიგინალიდან — 2013-12-14. ციტირების თარიღი: 2016-05-25. ↑ 2007 წლის მოსახლეობის აღწერა-Statoids ↑ 2007 წლის მოსახლეობის აღწერა-Citypopulation
ვახტანგ ლეჟავა

ვახტანგ (ვატო) ლეჟავა — თავისუფალი და აგრარული უნივერსიტეტების რექტორი, 2009-2012 წლებში საქართველოს პრემიერ-მინისტრის მრჩეველი, ეკონომიკისა და მმართველობის საკითხებში მრჩეველთა ჯგუფის ხელმძღვანელი. 2004 წელს ის იყო ინფრასტრუქტურის მინისტრის მოადგილე, 2004, 2007-2008 წლებში ეკავა ეკონომიკური განვითარების მინისტრის მოადგილის პოზიცია, 2005-2007 წელს კი რეფორმების კოორდინაციის საკითხებში სახელმწიფო მინისტრის მოადგილე იყო. 2009-2012 წლებში იყო პრემიერ-მინისტრის მრჩეველი, ეკონომიკისა და მმართველობის საკითხებში მრჩევალთა ჯგუფის ხელმძღვანელი. 2012 წელს კი ფინანსთა მინისტრის მოადგილედ დაინიშნა. ვატო ლეჟავა იყო წამყვანი წევრი იმ სამთავრობო გუნდის, რომელიც ატარებდა მნიშვნელოვანი ეკონომიკური, სტრუქტურული, მარეგულირებელ და ბიზნესკლიმატის გაუმჯობესებისკენ მიმართულ რეფორმებს, ისეთებს, როგორების არის: ეკონომიკური თავისუფალების აქტი, სექტორული რეფორმები, პრივატიზაცია, საერთაშორისო ვაჭრობა და საინვესტიციო გარემო. ის ხელმძღვანელობდა და კოორდინაციას უწევდა საქართველოში ბიზნესგარემოს გაუმჯობესების, Doing Business-ის რეფორმებს. შედეგად, 2014 წელს მსოფლიო რეიტინგში საქართველომ მე-8 ადგილზე გადმოინაცვლა, 2005 წელს დაკავებული 112-ე ადგილიდან. ვატო ლეჟავა იყო საქართველოს მხრიდან მომლაპარაკებელი ევროკავშირთან ასოცირების ხელშეკრულების ეკონომიკური ნაწილზე. 2009-2012 წლებში იყო მომლაპარაკებელთა გუნდის მნიშვნელოვანი წევრი საქართველოსა და ევროკავშირს შორის ღრმა და ყოვლისმომცველი სავაჭრო ხელშეკრულების მოლაპარაკებების პროცესში. იყო საქართველოს წარმომადგენელი ევროსაბჭოს ანტიკორუფციულ სტრუქტურაში (GRECO) და საქართველოს ანიკორუფციული საბჭოს თავმჯდომარის მოადგილე. ამ პერიოდში საერთაშორისო გამჭვირვალობის კორუფციის აღქმის ინდექსში (2014 წლის რეიტინგში) საქართველომ 51-ზე გადაინაცვლა (2003 წელს - 124-ე ადგილი), რითაც ევროკავშირის ზოგიერთ წევრ ქვეყანას გაუსწრო. 2012 წლიდან ვატო ლეჟავა კანცლერის ამპლუაში მართავს საქართველოში ყველაზე რეიტინგულ უმაღლესი განათლების დაწესებულებას, თბილისის თავისუფალ უნივერსიტეტს, რომელმაც გააორმაგა მიღება, შეინარჩუნა სწავლის მაღალი ხარისხი და კურსდამთავრებულთა დასაქმების მაღალი მაჩვენებელი. 2014-2016 წლებში ის ახორციელბდა კახა ბენდუქიძის მიერ შექმნილი ფონდის დირექტორის ფუნქციებს, რომელმაც უპრეცედენტო ინვესტიცია აქვს განხორციელებული საქართველოს უმაღლეს განათლებაში ჩადებული 50 მილიონი დოლარის სახით. 2016 წლის აგვისტოდან ვატო ლეჟავა ინიშნება თავისუფალი და აგრარული უნივერსიტეტების რექტორად. როგორც საკონსულტაციო კომპანიის „რეფორმატიკის“ დამფუძნებელი და პარტნიორი, ის ამჟამად კონსულტაციებს უწევს ცენტრალური ევროპის, აფრიკისა და აზიის რამდენიმე ქვეყნის მთავრობას. იყო საქართველოს რაგბის კავშირის საბჭოს წევრი (2011-2015). ჟურნალი ტაბულა ↑ 1.0 1.1 1.2 1.3 1.4 1.5 1.6 1.7 Reformatics team members: Georgia. დაარქივებულია ორიგინალიდან — 2016-06-24. ციტირების თარიღი: 2016-05-26.
ვიქტორ დიდებულიძე

ვიქტორ დიდებულიძე (დ. 4 ნოემბერი, 1971, თბილისი) — ქართველი მორაგბე. მეორე-მესამეხაზელი. საქართველოს ნაკრებში ჩაატარა 31 მატჩი (4 ლელო). ევროპის ერთა თასის გათამაშებაში გამარჯვებული (2001 – 5 მატჩი, 1 ლელო), მსოფლიოს თასის გათამაშების მონაწილე (2003, 3 მატჩი). ვიქტორ დიდებულიძის საერთაშორისო სტატისტიკა
მაპუტუ (მდინარე)

მაპუტუ (პორტ. Rio Maputo) — მდინარე, რომელსაც ესვატინში დიდი უსუტუს, ლუსუტფუს, ან სუტჰუს მდინარეს ეძახიან, მიედინება სამხრეთ აფრიკის რესპუბლიკის, ესვატინის და მოზამბიკის (მაპუტუს პროვინცია) ტერიტორიებზე. სახელი სუტჰუ ეკუთვნის ბასუტოს ხალხს, რომლებიც ადრე ცხოვრობენ მდინარის სათავეებთან, მაგრამ შემდგომში სვაზის ტომის ხალხის თავდასხმების შედეგად იქიდან წავიდნენ. ეს ასევე ნიშნავს მუქ-ყავისფერს და მიუთითებს მდინარის ამღვრეულ წყალზე. მდინარის პატივსაცემად აქვს დარქმეული სახელი მოზამბიკის დედაქალაქს — მაპუტუ. მდინარე სათავეს იღებს სამხრეთ აფრიკის მპუმალანგას პროვინციაში მდებარე ქალაქ ამსტერდამის სიახლოვეს, მიემართება აღმოსავლეთით და შედის ესვატინის ტერიტორიაში, სადაც ის ხვდება ლებომბოს მთებში. ხეობის მე-13 კილომეტრზე იქმნება სახელმწიფო საზღვარი ესვატინსა და სამხრეთ აფრიკის რესპუბლიკას შორის. დაახლოებით 20 კმ-ზე, ის ქმნის სახელმწიფო საზღვარს სამხრეთ აფრიკის რესპუბლიკასა (პროვინცია კვაზულუ-ნატალი) და მოზამბიკს შორის. იქ, ნდუმოს ნაკრძალში, ის უერთდება დიდ შენაკადს — მდინარე პონგოლას. შემდეგ ის მოზამბიკის სანაპიროს დაბლობის გავლით, დაახლოებით 85 კმ-ის დინების შემდეგ, ჩაედინება მაპუტუს ყურეში სამხრეთის მხრიდან. ესვატინში მდინარეს ეძახიან დიდ უსუტუს ან ლუსუტფუს. ის მიედინება ესვატინის ქალაქებში ბჰუნია, ლუიენგო, სიფოფანენი და ბიგ-ბენდი. ქალაქი ბიგ-ბენდი მდებარეობს იმ ადგილთან ახლოს, სადაც მისი მეანდრი საკმაოდ დაკლაკნილია. დიდი უსუტუ ყველაზე უფრო გრძელი მდინარეა ესვატინში და ზღვის დონიდან ყველაზე უფრო დაბალი წერტილია (21 მეტრი). მდინარე გამოიყენება რაფტინგისთვის. მის ნაპირებთან არ არსებობენ დიდი ქალაქები, რაც გამოწვეულია მისი ღრმა, ვიწრო ხეობებით და ხშირი ტყეებით. მიუხედავად ამისა მდინარის სიახლოვეს არსებობენ გოლფის მინდვრები, ოტელები და ნაკრძალები. Maputo River Basin - SADC Water Sector ICP Collaboration Portal ↑ Von Willig, G. R. (1925). Langs die Lebombo. J. L. van Schaik, Pretoria, გვ. 175, 217.  ↑ Raper, P. E. (2004). South African place names. Jonathan Ball, Johannesburg and Cape Town, გვ. 387. ISBN 1-86842-190-2.
რობერტ აბაჯიანი

რობერტ აბაჯიანი (სომხ. Ռոբերտ Աբաջյան; დ. 16 ნოემბერი, 1996, ერევანი, სომხეთი — გ. 2 აპრილი, 2016, მთიანი ყარაბაღი) — სომეხი უმცროსი სერჟანტი, რომელიც მსახურობდა მთიანი ყარაბაღის თავდაცვის არმიაში. სიკვდილის შემდეგ დააჯილდოვეს არცახის გმირის ორდენით, რომელიც მთიანი ყარაბაღის თვითგამოცხადებული რესპუბლიკის უმაღლესი სამხედრო ჯილდოა. იგი ყველაზე ახალგაზრდაა მათ შორის ვინც დააჯილდოეს აღნიშნული ორდენით. აბაჯიანი 1-2 აპრილის ღამეს რამდენიმე საათის განმავლობაში იბრძოდა 2016 წლის გაზაფხულზე სომხეთსა და აზერბაიჯანს შორის წარმოქმნილი დაპირისპირების დროს. მან თავი აიფეთქა მოახლოებული აზერბაიჯანელების სალდათების სიახლოვეს და დაიღუპა მათთან ერთად. მთიანი ყარაბაღის საზღვრების გმირული დაცვის გამო, 2016 წლის 8 მაისს აბაჯიანი, სიკვდილის შემდეგ დააჯილდოვეს არცახის გმირის ორდენით. ↑ https://pantheon.world/profile/person/Robert_Abajyan ↑ 20-летнему Роберту Абаджяну посмертно присвоено звание Героя Арцаха. В НКР наградили защитников родины (фото) Russian (12 May 2016). ციტირების თარიღი: 15 May 2016. ↑ Full of Life, Brave Hero – Robert Abajyan (April 24, 2016). ციტირების თარიღი: 13 May 2016. ↑ „"Մոնումենտցի Կյաժը"՝ Արցախի հերոս Ռոբերտ Աբաջյանը“ ["Kjazh" from Monument, Robert Abajyan - Hero of Artsakh] (Armenian). Mediamax. 10 May 2016. ციტირების თარიღი: 13 May 2016. ↑ 20-ամյա Ռոբերտ Աբաջյանը հետմահու ճանաչվել է Արցախի հերոս. ԼՂՀ-ում պարգեւատրել են հայրենիքի պաշտպաններին (լուսանկարներ) Armenian. ციტირების თარიღი: 13 May 2016.
კომატი

კომატი (ინგლ. Komati) — მდინარე სამხრეთ აფრიკაში. ესვატინში და სამხრეთ აფრიკის რესპუბლიკაში. სახელი კომატი წარმოშობილია სვატის ენიდან, რაც ნიშნავს "ძროხას", რომელსაც მუდამ აქვს რძე. მდინარე სათავეს იღებს სამხრეთ აფრიკის რესპუბლიკის ჩრდილო-აღმოსავლეთში მდებარე მპუმალანგას პროვინციაში, რომელიც იმყოფება ზღვის დონიდან დაახლოებით 1800 მეტრზე, შემდეგ მიედინება ესვატინში და იქიდან მოზამბიკში. მისი სიგრძე შეადგენს 480 კმ-ს, მდინარის აუზის ფართობია — დაახლოებით 50 000 კმ². მისი წლის საშუალო მდინარეული ჩამონადენის რაოდენობა შესართავთან შეადგენს 111 მ³/წმ-ში. ჩაედინება ინდოეთის ოკეანეში. აქვს რამდენიმე შენაკადი. მდინარის წყალი გამოიყენება მოსარწყავად. სამხრეთ აფრიკის რესპუბლიკის მპუმალანგას პროვინციის მდინარის ნაპირებზე მდებარეობს ეროვნული პარკი ნკომაზი (Nkomazi). The Maguga Dam Project დაარქივებული 2012-02-08 საიტზე Wayback Machine. Key rivers of South Africa ↑ du Plessis, E. J. (1973). Suid-Afrikaanse berg- en riviername. Tafelberg-uitgewers, Cape Town, გვ. 251. ISBN 0-624-00273-X.  ↑ "Komati River" Online Encyclopædia Britannica ↑ Nakayama, Mikiyasu (2003). International Waters in Southern Africa. United Nations University Press, გვ. 9. ISBN 92-808-1077-4. ; online at Google Books[მკვდარი ბმული]
ილია ზედგინიძე

ილია ზედგინიძე (დ. 20 იანვარი 1977, თბილისი) — ქართველი მორაგბე. საქართველოს ნაკრების კაპიტანი. 2010-2011მეცნიერებათა მაგისტრი, სპეციალიზაცია: საერთაშორისო ბიზნესი Skema-ს ბიზნეს სკოლა, საფრანგეთი. დისერტაცია: ღია ინოვაციების ზემოქმედება კორპორატიულ სამყაროსა და საზოგადოებაზე. საგნები:საერთაშორისო ფინანსები, აღმასრულებელი რგოლის კონსალტინგი, საერთაშორისო მარკეტინგი, ბიზნესის წარმოება ევროპაში, ბიზნესის წარმოება ახლო აღმოსავლეთში, საერთაშორისო სამართალი, ბიზნესის სტრატეგია, სტრატეგიული ინოვაცია, პასუხისმგებლობა გლობალური გარემოს დაცვისადმი, კვლევის მეთოდები, გლობალიზაცია, საერთაშორისო ბიზნეს ორგანიზაციები. 2004-2005გავლილი აქვს სასწავლო კურსი საერთაშორისო ევროპულ სამართალში ორლეანის უნივერსიტეტი, საფრანგეთი. კურსი მოიცავდა საერთაშორისო სამართალს, ევროკავშირის სამართალს, საერთაშორისო კონვენციებს, ინკოტერმებს, ინგლისურ ენას. 2003FIRA-AER-ის რაგბის მწვრთნელის დიპლომი 1993-1998:სამართლის მაგისტრის დიპლომი, სპეციალიზაცია: საერთაშორისო სამართალი. თბილისის სახელმწიფო უნივერსიტეტი საგნები: საერთო სამართალი, ადმინისტრაციული სამართალი, საერთაშორისო სამართალი, საზღვაო სამართალი, საკონსტიტუციო სამართალი, სისხლის სამართალი, ეკონომიკა, საერთაშორისო ორგანიზაციები, გეოპოლიტიკა, ფილოსოფია. 2012-2015საქართველოს მორაგბეთა ეროვნული ნაკრები გუნდი, სამწვრთნელო გუნდის წევრი • სამწვრთნელო საქმიანობა და კავშირი ეროვნული ნაკრების საზღვარგარეთ მოასპარეზე მოთამაშეების კლუბებთან. 1993-2010პროფესიონალი მორაგბე • რაშები, გუმარი (საქართველო), ტულონი, ბეზიე, ოში, ექს-ან-პროვანსი (საფრანგეთი), როვიგო (იტალია). 1998-2011საქართველოს მორაგბეთა ეროვნული ნაკრების წევრი • ეროვნული ნაკრების კაპიტანი 6 წლის მანძილზე. გაუძღვა გუნდს ორ მსოფლიო თასზე (2003 ავსტრალია, 2007 საფრანგეთი). • სამი მსოფლიო თასის მონაწილე (2003 ავსტრალია, 2007 საფრანგეთი, 2011 ახალი ზელანდია.) • ევროპის ერთა თასის ოთხგზის მფლობელი. • 2015 წლის მსოფლიო თასის გახსნაზე მსოფლიო რაგბის 20 ლეგენდას შორის წარმოადგენდა საქართველოს. 2011-დან Ilinam Construction-ის მმართველი დირექტორი, საფრანგეთი • ხელმძღვანელობდა სპეციალიზებულ სამშენებლო კომპანიას. • გაასამმაგა ბრუნვა 3 წელიწადში. • მართავდა პერსონალსა და ქვე-კონტრაქტორებს. • პროექტების განხორციელების ხარისხის კონტროლი. 1998საქართველოს უზენაესი სასამართლო • საკანონმდებლო დეპარტამენტის თანამშრომელი. ენები სრულფასოვნად ფლობს ინგლისურ, ფრანგულ , რუსულ ენებს. საშუალო დონეზე ფლობს იტალიურ ენას. მეორე-მესამეხაზელი. საქართველოს ნაკრებში ჩაატარა 35 მატჩი (19 – კაპიტნად, 9 ლელო). 2001 წლის ევროპის ერთა თასის მფლობელი (5 თამაში, 4 ლელო), 2003 წლის მსოფლიოს თასის გათამაშების მონაწილე(3 მატჩი). ↑ http://en.espn.co.uk/statsguru/rugby/player/13055.html
ემლემბე

ემლემბე (ინგლ. Emlembe) — ესვატინის ყველაზე მაღალი მთა. ის მდებარეობს სამხრეთ აფრიკის რესპუბლიკის სახელმწიფო საზღვართან არსებული მთების მასივის — დრაკონის მთების აღმოსავლეთ ნაწილში. მისი სიმაღლე ზღვის დონიდან შეადგენს 1862 მეტრს. Emlembe, Swaziland/South Africa (ინგლ.). ↑ "Emlembe" on Peakbagger.com Retrieved 1 October 2011
ათაქულე

ათაქულე (თურქ. Atakule) — 125 მეტრიანი, მაღალი საკომუნიკაციო და სადამკვირვებლო კოშკი, რომელიც მდებარეობს ცენტრალური ანკარის ჩანქაიას რაიონში, თურქეთი, არის ქალაქის ერთ-ერთი მთავარი ღირსშესანიშნაობა. თვითონ ჩანქაიას რაიონი მდებარეობს მთაზე, ამიტომ კოშკის დანახვა ქალაქის ნემისმიერი წერტილიდან შეიძლება თითქმის ნებისმიერ დროს. კოშკის დიზაინი ეკუთვნის არქიტექტორ რაგიფ ბულუჩს, რომლის სამშენებლო სამუშაოები მიმდინარეობდა 1987 წლიდან 1989 წლამდე. კოშკის ზედა ნაწილში არსებობს ღია ტერასა და ბრუნავი რესტორანი სახელად Sevilla, რაც სრულ 360 გრადუსიან ბრუნვას ერთ საათს ხარჯავს. Sevilla-ს თავზე არის კიდევ ერთი რესტორანი, Dome, რომელიც არ ბრუნავს და მდებარეობს პირდაპირ გუმბათის ქვეშ. ტერასის ქვეშ არის კაფე, სახელად UFO (უცხოპლანეტელები). კოშკის ქვედა ნაწილში განლაგებულია სავაჭრო ცენტრი და რამდენიმე შიდა და გარე რესტორანი. კოშკი გაიხსნა 1989 წლის 13 ოქტომბერს პრეზიდენტ თურგუთ ოზალის მიერ. სავაჭრო ცენტრის მიმდინარე აღდგენითი სამუშაობების გამო, კოშკი ამ მომენტისთვის დახურულია. თურქულ ენაში, სიტყვა ata ნიშნავს "წინაპარს" (ან "მამა"-ს ძველი თურქულიდან), რომელიც ხშირად გამოიყენება, როგორც მეტსახელი (ATA) მუსტაფა ქემალ ათათურქისთვის, რომელიც არის თურქეთის რესპუბლიკის დამფუძნებელი და პირველი პრეზიდენტი; ხოლო თურქული სიტყვაა kule ნიშნავს "კოშკს". სავაჭრო ცენტრი Atrium-ი კოშკის მიმდებარედ, ასევე გაიხსნა 13 ოქტომბერს 1989 წელს. ეს იყო პირველი თანამედროვე სავაჭრო ცენტრი ანკარაში და მეორე თურქეთში, Galleria-ს შემდეგ, რომელიც გაიხსნა სტამბოლში 1987 წელს. სავაჭრო ცენტრი დაიხურა პოპულარობის დაკარგვის გამო, რომელიც გამოწვეული იყო ქალაქში უფრო თანამედროვე სავაჭრო ცენტრების გახსნით. ამ დროისთვის ის დანგრეულია და შენდება, როგორც თანამედროვე სტილის სავაჭრო ცენტრი. ათაქულე ღამით ათაქულე მზის ჩასვლისას ვიკისაწყობში არის გვერდი თემაზე: ათაქულე Atakule GYO დაარქივებული 2016-05-23 საიტზე Wayback Machine. ვირტულ ტურისტი დაარქივებული 2015-09-08 საიტზე Wayback Machine. ↑ http://www.hurriyet.com.tr/yazarlar/21637615.asp ↑ http://emlakkulisi.com/atakule-avmnin-atrium-carsi-bolumu-yikim-sozlesmesi-imzalandi/228725 ↑ http://emlakkulisi.com/atakule-avmdeki-otoparkin-arac-kapasitesi-750ye-cikarilacak/238930
თურქვიზიის სიმღერის კონკურსი

თურქვიზიის სიმღერის კონკურსი (თურქ. Türkvizyon Türk Dünyası Şarkı Yarışması) — ყოველწლიური სიმღერის კონკურსი, რომელსაც ატარებს თურქული მუსიკალური არხი TMB TV. შთაგონებულია ევროვიზიის სიმღერის კონკურსის ფორმატით. პირველი შოუ შედგა ესქიშეჰირში (თურქეთი). ნახევარფინალი გაიმართა 2013 წლის 19 დეკემბერს, ხოლო ფინალი — 21 დეკემბერს. სიმღერის კონკურსში მონაწილეობა შეუძლიათ იმ ქვეყნებს და რეგიონებს, რომლებიც თურქულენოვანია ან თურქული ეროვნებისაა. თურქვიზიის ყოველწლიური სიმღერის კონკურსი შეიქმნა, TÜRKSOY-ის თანამშრომლობით თურქეთის მუსიკალურ არხთნ TMB TV-სთან. შექმნილია ევროვიზიის სიმღერის კონკურსის ანალოგიური ფორმატით, თურქვიზია აქცენტს პირველ რიგში აკეთებს მონაწილე თურქულ ქვეყნებზე და რეგიონებზე. მონაწილე ქვეყნები და რეგიონები უნდა მიიღო მონაწილეობა ნახევარფინალში. მსაჯი თითოეული ქვეყნიდა აძლევს 1-დან 10-მდე ქულას ყოველი შემსრულებლისთვის, გარდა საკუთარისა. შემდეგ 12-დან 15-მდე ერის წარმომადგენელი გადის ფინალში, სადაც ჟიური განსაზღვრავს გამარჯვებულს. TÜRKSOY-მა განაცხადა, რომ ტელეხმების დანერგვას აპირებს მომავალში. განსხვავებით ევროვიზიის სიმღერის კონკურსისგან, რომელშიც გამარჯვებული ქვეყანა მასპინძლობს შემდეგ წლევანდელ ღონისძიებას, თურქვიზიის სიმღერის კონკურს მასპინძლობს ქვეყანა ან რეგიონი, რომლის ქალაქი არჩეულია თურქული კულტურის დედაქალაქად. მონაწილეობა შეუძლიათ თურქულენოვანი და თურქულენოვანი ქვეყნების და რეგიონების მონაწილეებს ყოველწლიურად თურქვიზიის სიმღერის კონკურსზე, როგორიცაა მაგალითად ყირიმი, ყარაჩაი-ჩერქეზეთი და თურქეთი. 24 ქვეყანა და რეგიონი მონაწილეობა მიიღო თურქვიზიის პირველ კონკურსზე. არსებობს რამდენიმე წარუმატებელი მცდელობა მონაწილეობის თურქვიზიის სიმღერის კონკურსზე. ჩუვაშეთი, თურქმენეთი და სინძიანი იყვნენ იმ 24 მონაწილეებიდან, რომლებიც აპირებდნენ 2013 კონკურსზე გამოსვლას, თუმცა მოგვიანებით გაურყვეველი მიზეზების გამო მონაწილეობაზე უარი განაცხადეს. შენიშვნა   გასულები - ქვეყნები, რომლებმაც მონაწილეობა მიიღეს, მაგრამ არ მონაწილეობენ ახლა. ევროვიზიის სიმღერის კონკურსი ↑ When Will Turkvision Be Held, Turkvision Dates. turkvision.info (15 October 2013). დაარქივებულია ორიგინალიდან — 25 ნოემბერი 2013. ციტირების თარიღი: 16 November 2013. ↑ 2.0 2.1 2.2 What is Turkvision, How is the Format of Turkvision Song Contest. turkvision.info (15 October 2013). დაარქივებულია ორიგინალიდან — 8 მარტი 2016. ციტირების თარიღი: 16 November 2013. ↑ Where Will Turkvision Be Held, In Which Country Is Turkvision. turkvision.info (15 October 2013). დაარქივებულია ორიგინალიდან — 11 მარტი 2016. ციტირების თარიღი: 16 November 2013. ↑ Granger, Anthony. (19 October 2013) Participating Countries Revealed. Eurovoix. ციტირების თარიღი: 25 October 2013. ↑ Granger, Anthony. Turkvizyon’15: 26 Countries To Compete In December. Eurovoix (27 August 2015). ციტირების თარიღი: 27 August 2015.
საბჭოთა კავშირის საფეხბურთო ჩემპიონატი 1973

საბჭოთა კავშირის საფეხბურთო ჩემპიონატი 1973 — საბჭოთა კავშირის საფეხბურთო ჩემპიონატის 35-ე გათამაშება. გამარჯვებული გახდა ერევნის „არარატი“, მეორე ადგილზე გავიდა კიევის „დინამო“, მესამეზე – მოსკოვის „დინამო“. დაიწყო 7 აპრილს და დასრულდა 2 ნოემბერს. ლაბაური, გ., უმაღლესი ლიგა. ციფრები და ფაქტები // „ლელო“, 14 ნოემბერი, 1973, № 224 (4994), გვ. 3. ცერცვაძე, ნ., სტატისტიკოსის ბლოკნოტიდან. სნაიპერები // „ლელო“, 24 ნოემბერი, 1973, № 232 (5002), გვ. 1. The Rec.Sport.Soccer Statistics Foundation.
ოტო ბარიჩი

ოტო ბარიჩი (ხორ. Otto Barić; დ. 19 ივნისი, 1933, აიზენკაპელი, ავსტრია — გ. 13 დეკემბერი, 2020, ზაგრები) — ყოფილი ხორვატი-ავსტრიელი ფეხბურთელი და მწვრთნელი. 2004 წლის ევროპის საფეხბურთო ჩემპიონატზე წვრთნიდა ხორვატიის ეროვნული ნაკრებს. პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ (პოლონური) Sport.pl: Otto Barić zawieszony na trzy mecze ↑ (სლოვაკური) FutbalPortal.sk: Trenčín rokuje s trénerom Rehhagelom, v hre aj Chorváti a Petržela ↑ (ინგლისური) Robert Bajruši. (14 September 2004) My son Niko will be the Croatian Zinedane Zidane. Nacional (weekly). დაარქივებულია ორიგინალიდან — 25 ივლისი 2012. ციტირების თარიღი: 25 July 2012.
ესპერანტოს ბრაილის შრიფტი

ესპერანტოს ბრაილის შრიფტი — ესპერანტოსთვის შექმნილი ბრაილის შრიფტი. ამ ანბანზე 1920 წლიდან გამოდის ჟურნალი Aŭroro, ხოლო 1904 წლიდან Esperanta Ligilo. A B C Ĉ D E F G Ĝ H Ĥ I J Ĵ K L M N O P R S Ŝ T U Ŭ V Z Ligo internacia de blindaj esperantistoj დაარქივებული 2013-11-15 საიტზე Wayback Machine.